కాకినాడలో తెదేపా నేతల రహస్య భేటీ - TDP Leaders Secret Meeting at Kakinada - EENADU
కాకినాడ: తెదేపాకు చెందిన పలువురు మాజీ ఎమ్మెల్యేలు, నేతలు రహస్యంగా భేటీ అయ్యారు. కాకినాడ రైల్వేస్టేషన్‌ సమీపంలోని ఓ హోటల్‌లో సమావేశమైనట్లు తెలుస్తోంది. తూర్పుగోదావరి జిల్లా రామచంద్రాపురం మాజీ ఎమ్మెల్యే తోట త్రిమూర్తులు నేతృత్వంలో ఈ భేటీ కొనసాగుతోంది. ఈ సమావేశానికి కాపు సామాజిక వర్గానికి చెందిన 14 మంది తెదేపా నేతలు హాజరయ్యారు. భవిష్యత్‌ కార్యాచరణపై ఈ భేటీలో నిర్ణయం తీసుకునే అవకాశముంది. తెదేపాను వీడి భాజపా లేదా వైకాపాలో చేరే విషయమై వీరంతా సమాలోచనలు జరుపుతున్నట్లు సమాచారం. నేతలు బూరగడ్డ వేదవ్యాస్‌, బొండా ఉమ, బడేటి బుజ్జి, కదిరి బాబూరావు, చెంగళ్రాయుడు, బండారు మాధవనాయుడు, జ్యోతుల నెహ్రూ, వరుపుల రాజా, మీసాల గీత, కేఏ నాయుడు, పంచకర్ల రమేశ్‌బాబు, ఈలి నాని ఈ సమావేశానికి హాజరయ్యారు. తెదేపాకు చెందిన నలుగురు రాజ్యసభ ఎంపీలు భాజపాలో చేరనున్నారనే వార్తలపైనా ఈ భేటీలో చర్చించినట్లు సమాచారం. మరోవైపు తాము తెదేపాను వీడేది లేదని తోట త్రిమూర్తులు, జ్యోతుల నెహ్రూ స్పష్టం చేశారు. ఎన్నికల్లో ఓటమికి గల కారణాలపైనే తామంతా విశ్లేషించామని చెప్పారు.
kaakinaadalo tedepa nethala rahasya bheti - TDP Leaders Secret Meeting at Kakinada - EENADU
kakinada: tedepaaku chendina paluvuru maji emmelyelu, nethalu rahasyamgaa bheti ayyaru. kakinada railvestationsi sameepamloni oo hotalemlo samavesamainatlu telustondi. thoorpugodaavari jilla ramachandrapuram maji emmelye thota trimurtulu netrutvamlo ee bheti konasagutondi. ee samavesaniki kaapu saamaajika vargaaniki chendina 14 mandi tedepa nethalu haajarayyaaru. bhavishyathm kaaryaacharanapai ee bhetilo nirnayam teesukune avakaasamundi. tedepaanu veedi bhajapa leda vaikapalo chere vishayamai veerantaa samalochanalu jaruputunnatlu samacharam. nethalu booragadda vedavyasse, bonda uma, badeti bujji, kadiri baburao, chengalrayudu, bandaaru madhavanayudu, jyotula nehroo, varupula raja, meesaala geetha, kae nayudu, panchakarla rameshabaabu, eeli naani ee samavesaniki haajarayyaaru. tedepaaku chendina naluguru rajyasabha empeelu bhajapalo cheranunnarane vaartalapainaa ee bhetilo charchinchinatlu samacharam. marovaipu taamu tedepaanu veededi ledani thota trimurtulu, jyotula nehroo spashtam chesaru. ennikallo otamiki gala kaaranaalapaine tamanta vislaeshinchaamani cheppaaru.